**SAMARBEIDSAVTALE mellom de deltakende institusjoner i prosjekter finansiert av**

**Program for klinisk behandlingsforskning**

Program for klinisk behandlingsforskning (KLINBEFORSK) har tildelt forskningsmidler til prosjektet [tittel]. Det skal med dette inngås en samarbeidsavtale mellom de nasjonale partene i prosjektet: [HF/Privat, ideell institusjon] heretter kalt *prosjektansvarlig institusjon*, og [navn på samarbeidende HF/privat, ideell institusjon]. En forutsetning for tildeling av midler er at samarbeidende institusjoner deltar i prosjektet med faglige og økonomiske ressurser i henhold til prosjektsøknaden og som angitt av føringer i programplanen for KLINBEFORSK.

1. **Avtalens varighet**

Avtalen gjelder fra det tidspunkt den er signert av partene og opphører uten varsel når prosjektet er avsluttet og sluttrapport er innlevert og godkjent av KLINBEFORSKs programadministrasjon. Avtalens opphør fører imidlertid ikke til at bestemmelser som ikke er begrenset til avtaleperioden opphører, slik som rettigheter til prosjektresultater, publikasjoner, regnskapsføring osv.

1. **Faglige ressurser**

**[Prosjektansvarlig institusjon, org nummer] og [navn på samarbeidende institusjoner, org nummer], heretter kalt *De samarbeidende institusjonene*** forplikter seg til å delta/bidra beskrevet nedenfor.

Deltakende fagpersoner som bidrar i prosjektet skal navngis, også de som ikke er finansiert direkte av KLINBEFORSK. Følgende faglige ressurser stilles til rådighet:

[navn, stilling, tidsperiode, finansieringskilde]

Deres arbeidsoppgaver i prosjektet fremgår av søknaden.

Eventuelle endringer i sammensetningen av samarbeidspartnerne som er navngitt i dette avtaledokumentet, forutsetter avklaring og godkjenning ved KLINBEFORSKs programadministrasjon.

Det skal i tillegg stilles annet personell (f.eks. forskningssykepleier, koordinator o.l.) og ressurser/utstyr til rådighet i henhold søknad og prosjektbeskrivelse.

1. **Utbetaling og regnskap**

KLINBEFORSK utbetaler bevilgede forskningsmidler under ett til prosjektansvarlig institusjon etter at programadministrasjonen har mottatt redegjørelse for nødvendige godkjenninger for prosjektet (godkjenninger fra etisk komité, Legemiddelverket osv.).

De samarbeidende institusjonene får deretter utbetalt sin andel av finansieringen fra prosjektansvarlig institusjon ved prosjektstart i henhold til søknadens finansieringsplan og denne samarbeidsavtalen.

Prosjektansvarlig institusjon har det endelige regnskapsansvaret for hele prosjektet.

Prosjektet må følge gjeldende regnskapsrutiner i egen institusjon. Vesentlige endringer skal på forhånd avtales mellom de samarbeidende institusjonene og avklares med finansiør ved programadministrasjonen. En endring ansees som «vesentlig» dersom den omfatter prosjektdeltakerne eller vitenskapelige stillinger finansiert av prosjektet eller er av en slik art at den påvirker fordelingen av forskningsaktiviteten i regionene slik denne er definert i søknaden. Det henvises til utførlig beskrivelse av rutiner for endring og mal for endringsmelding som kan finnes på programmets nettsider.

Øvrige endringer skal redegjøres for skriftlig under årlig rapportering (se pkt.5).

1. **Prosjektgjennomføring**

De samarbeidende institusjonene forplikter seg til å gjennomføre prosjektet i samsvar med denne avtalen og prosjektbeskrivelsen innenfor angitte budsjett- og framdriftsplaner.

Samarbeidspartene skal følge god forskningspraksis og gjeldende lover og forskrifter, samt de regler og retningslinjer som er relevante for gjennomføringen av prosjektet, herunder annen offentlig regulering, etiske regler og retningslinjer.

De samarbeidende institusjonene har personal- og økonomiansvar for personalet som stilles til rådighet samt arbeidsgiveransvar for egne ansatte i prosjektet. Personer ansatt med finansiering av tildelingen skal ansettes i helseforetak/privat, ideell institusjon som angitt av programmets føringer.

De samarbeidende institusjonene skal veilede og følge opp det arbeid eget personale gjør i prosjektet og sammen legge til rette for utførelse og oppfølging av samarbeidet.

De samarbeidende institusjonene plikter å sikre at de som utfører arbeid i prosjektet respekter de bestemmelser som fremgår av denne avtalen og plan for samarbeidet som angitt i opprinnelig søknad.

Dersom prosjektet innebærer utvikling av produkter som omfattes av immaterielle rettigheter, skal det etableres nødvendige avtaler som sikrer rettighetene til den enkelte samarbeidspartner.

Forskningssamarbeidet må oppfylle kravene til medforfatterskap i henhold til [Vancouverreglene](http://www.icmje.org/icmje-recommendations.pdf).

1. **Rapportering**

Prosjektansvarlig institusjon har et overordnet ansvar for årlig rapportering av prosjektets regnskap og faglige framdrift. Dette innebærer:

* Årlig faglig rapportering gjennom eRapport med status for prosjektet
* Årlig regnskapsrapportering, samlet for hele prosjektet, inkl. alle samarbeidspartnere

Det skal rapporteres fra hele prosjektet, også fra alle samarbeidspartnere i hver region som har plikt til å bidra til at rapporteringen er fullstendig.

Manglende rapportering vil kunne føre til inndragelse av tildelte midler.

1. **Underskrifter (av personer med fullmakt til å binde virksomheten)**

Dato/sted

|  |  |
| --- | --- |
| -----------------------------------------------------Prosjektansvarlig, ansvarlig institusjon  | --------------------------------------------------Samarbeidspartnernes underskrift |
|  | --------------------------------------------------Samarbeidspartnernes underskrift |
|  | --------------------------------------------------Samarbeidspartnernes underskrift |
|  | --------------------------------------------------Samarbeidspartnernes underskrift |
|  | --------------------------------------------------Samarbeidspartnernes underskrift |
|  | --------------------------------------------------Samarbeidspartnernes underskrift |
|  | --------------------------------------------------Samarbeidspartnernes underskrift |